《六十五春寒吟七首》
元代·方回

病骨春寒欠酒浇，关山满眼雁程遥。
有人恨过江淹赋，何处魂程宋玉招。
六十五翁来日短，百千万事迅风瓢。
平生知己惊俱尽，一影穷山伴寂寥。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。